Onorato Carlandi

Onorato Carlandi (Romma, 15 mazzo 1848 - Romma, 11 arvî  1939) o l 'é stæto 'n pittô italian.

 Vìtta 

O l'êa fìggio do Francesco e da Camilla Castellani e dónca nêvo do fràvego Fortunato Pio Castellani. A sêu famìggia a l'àiva destinòu a-a cariêra d'avocâto ma lê, pe cóntra, o s'êa inscrîto a l'Académia de belle arti de Romma.

A 18 ànni o pàrte volontâio tra i Cacioéi de-e Alpi do Giuseppe Garibaldi. Dòppo o l'è andæto a Napoli pe megioâ a sêu formaçión artìstica. Into 1871 o l'è tornòu a Romma, dôve o l'a espòsto dipìnti d'inspiraçión risorgimentâle: A bàrca di Fræ Cairoli e I prexonêi de Mentann-a. Into 1875, insémme a-i çellebri pittôi Ettore Roesler Franz, Pio Joris e Cesare Biseo, o l'à fondòu a Socjêtæ di Acquarellisti români.
Into 1880 o l'é stæto in Inghiltæra, dôve o l'à studiòu e òpere di paesagìsti ingléizi. O l'é stæto a Londra fìnn-a o 1891, quànde o l'è tornòu a Romma, e o l'a parteçipòu a l'asociaçión In arte libertas. A-o desfâse de quésta o l'a fondòu, asémme a âtri, o grùppo di XXV da Campagna Româna, da quæ o diventa l'artìsta ciû raprezentatîvo. O sêu soprannome o l'é stæto "Capoccetta", tìtolo che prìmma o l'é stæto de l'Enrico Coleman. O l'a stréito amicìçia co-o pittô toscan Cesare Bertolla, co-o quæ ö l'à vixitòu e palùddi de Maccarese, dôve l'ægoa coâ a riflètte a lûxe do cê. Into 1899 o l'a parteçipòu a-a III Bienàle de Venessia (Esposiçion internaçionâle d'arte de Venessia).
O 18 arvì 1908 o l'é stæto iniçiòu a-a Masonerìa en-a lögia massònica Rienzi, de Romma.Vittorio Gnocchini, L'Italia dei Liberi Muratori, Roma, Erasmo ed., 2005, p. 60.

E sêu òpere son conservæ a Romma, a-a Galerîa naçionâle d'arte modèrna e contemporànea, a-a Galerîa d'arte modèrna de Romma Capitâle, a-a Galerîa de l'Académia naçionâle de San Lùcco, e a-o Museo de Romma a palasso Braschi; a Torìn a-a Galerîa civica d'arte modèrna e contemporànea.

Onorato Carlandi o l'êa o bàrba do Pompeo Fabri.Pompeo Fabri (Romma, 2  arvî  1874 – Romma, 14 Zenâ 1959), pittô, restaoratô e acquarelìsta italian.

 Opere 
 Cascìnn-a a Wingfield (1890 c.)
 Campi a fén a Campsea Ash (1880-1890) 
 Barcón de a vêgia abaçîa (1880-1890) 
 Vilàggio de Bosham (1898)
 Pòrto de Holyhead (1907) 
 Paizàggio de canpàgna (1907)
 Wingfield Manor (l890 c.)
 Rovìnn-e de Romma (1920-1930)
 Arco do Settimio Severo e Colònna do Foca (1920-1930)
 Foro Romano (1900-1910)
 Fiôri in-a campagna româna (1920-1930)
  Pìnn-a do Tevere (1880-1890) 
 Villa Adriana (1928-1930)

 Nòtte 

 Bibliografìa 
 Arnaldo Cervesato, La campagna romana nella pittura dell'Ottocento, Abano Laziale, Editrice Vela, 1982.
 Renato Mammucari, I 25 della Campagna Romana, Albano Laziale, Vela, 1984.
 Renato Mammucari, I 25 della campagna romana: 1904-2004, Marigliano, LER, 2005.
 Poesia della natura: acquerelli di Onorato Carlandi dalle collezioni della Galleria comunale d'arte moderna, Romma, Gangemi, 2011.

 Colegaménti esterni 

Categorîa:Biografìe
Carlandi